Pachypodium

se egen seksjon

Pachypodium er ei planteslekt i gravmyrtfamilien.

Artene er busker og trær med en tykk, sukkulent stamme. De kan bli opptil 8 m høye. Stammen og eventuelle greiner er dekket av lange torner, som er omdannede akselblad. I toppen av planten sitter en rosett med avlange blad. Etterhvert som planten vokser, faller bladene av nedover stammen, men tornene står parvis igjen i de gamle bladfestene. Blomstene er femtallige og rosa, gule eller hvite. Frukten er en belgkapsel med hårete frø.

De fleste Pachypodium-artene vokser i svært tørre områder med en årsnedbør på 80–340 mm. Noen finnes i områder med årsnedbør opptil 2000 mm, men da vokser de på tørre berg og andre steder med gunstig mikroklima. Det er 17 arter på Madagaskar og 5 i sørlige Afrika. De brukes som hageplanter i områder uten frost, og i kaldere strøk er de populære stueplanter. Den vanligst dyrkede arten er madagaskarpalme (Pachypodium lamerei).

Arter 

 Pachypodium ambongense
 Pachypodium baronii	
 Pachypodium bispinosum
 Pachypodium brevicaule
 Pachypodium decaryi	
 Pachypodium densiflorum
 Pachypodium eburneum
 Pachypodium enigmaticum
 Pachypodium geayi
 Pachypodium horombense
 Pachypodium inopinatum
 Pachypodium lamerei
 Pachypodium lealii	
 Pachypodium menabeum
 Pachypodium mikea
 Pachypodium namaquanum
 Pachypodium rosulatum
 Pachypodium rutenbergianum	
 Pachypodium saundersii
 Pachypodium sofiense
 Pachypodium succulentum	
 Pachypodium windsorii

Galleri

Litteratur

Eksterne lenker 
 

Gravmyrtfamilien